Diari Oficial de la Generalitat Valenciana


Sumari del DOGV 6076, del 11-08-2009 (2009/8583)

Assumpte civil 000093/2008. Notificació de la sentència a Redovana Najim.
-------------------------------------------------------------------------

### Dades del document

Número de DOGV
:   6076

Data del DOGV
:   11-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8583


Data del document
:   02-07-2009

Organisme emissor
:   Jutjat de Primera Instància Número 1 de Carlet

Tipus de document
:   Edicte

Assumpte civil 000093/2008. Notificació de la sentència a Redovana Najim. [2009/8583]  
Judici: verbal 000093/2008.  
Part demandant: Guillermo Pastor Costa Carambia.  
Part demandada: Redovana Najim.  
En el judici esmentat s'ha dictat la resolució que, literalment, és com es diu:  
«Sentència número 50  
Jutgessa que la dicta: Esther Collado Martínez.  
Lloc: Carlet.  
Data: 2 de juliol de 2009.  
Part demandant: Guillermo Pastor Costa Carambia.  
Procuradora: María Luisa Fos Fos.  
Part demandada: Redovana Najim.  
Antecedents de fet  
Primer. La representació de la part actora va presentar en este Jutjat una demanda contra el demandat esmentat adés, en què després d'al·legar els fets i fonaments de dret, va acabar sol·licitant que amb els tràmits previs legals es dictara una sentència que condemnara la demandada a satisfer a l'actor la quantitat reclamada de 1.654,22 euros més els interessos legals i a pagar les costes del procediment.  
Segon. Una vegada admesa a tràmit la demanda es va assenyalar el dia i hora per a l'acte del judici però no va comparéixer la part demandada, i se'n va declarar la rebel·lia d'acord amb l'article 442 de la Llei d'd'Enjudiciament Civil (LEC).  
Tercer. Celebrat el judici oral i rebut el plet a prova, es van practicar els mitjans de prova proposats per la part demandant i declarats pertinents, que són l'interrogatori de la part demandada amb els efectes de l'article 304 de la LEC i la documental aportada per reproduïda amb el resultat que figura en les actuacions, les quals es van posar de manifest al provisor i quedaren vistes per a sentència.  
Quart. En la substanciació d'este judici s'han observat les prescripcions legals degudes.  
Fonaments jurídics  
Primer. La part actora exerceix una acció conforme a l'article 1902 i 1903 del CC de reclamació d'una quantitat pels danys patits al seu habitatge com a conseqüència de les filtracions i vessament d'aigua provinent de l'habitatge propietat de la demandada. Danys que han sigut taxats i peritats per mitjà de dos informes aportats a les actuacions i que ascendeixen a la suma de 1.654,22 euros.  
Segon. D'acord amb el que disposa l'article 1214 del Codi Civil i la doctrina jurisprudencial que l'interpreta, qualsevol fet transcendent en dret que es vulga fer valdre davant dels tribunals ha de ser objecte de l'oportuna prova, amb les úniques excepcions que es tracte d'un fet notori, o que es trobe afavorit per alguna presumpció legal, o que haja sigut objecte d'un recurs de forma expressa o tàcita per la part obligada a suportar-ne les conseqüències. Esta provança corrrepon a qui pretén que del fet es derive un dret a favor seu o l'alliberament del compliment d'una obligació pactada a càrrec seu a què haja de fer front; és a dir, que a l'actor correspon justificar els fets constitutius del seu dret o necessaris perquè nasca l'acció exercida, i al demandat correspon justificar els fets impeditius, extintius o excloents.  
Tercer. Atés el conjunt de la prova practicada en l'acte de la vista oral, l'interrogatori sol·licitat i no efectuat per incompareixença amb els efectes de l'article 304 de la LEC, i en vista de la documental que figura en les actuacions o informes de taxació de danys, pertoca estimar la demanda presentada i, en conseqüència, condemne el demandat a pagar al demandant la quantitat de 1.654,22 euros.  
Quart. De conformitat amb els articles 1100 i 1108 del Codi Civil, pertoca la imposició dels interessos legals.  
Cinqué. De conformitat amb l'article 394 de la LEC, les costes seran satisfetes per la part les pretensions de la qual hagen sigut rebutjades.  
Vistos els preceptes legals esmentats i els restants aplicables de forma general i pertinent.  
Dispositiva  
Estime la demanda presentada per Guillermo Pastor Costa Carambie contra Redovana Najim, i condemne la demandada esmentada a pagar, una vegada siga ferma esta resolució, al demandant la quantitat de 1.654,22 euros junt amb els interessos legals i a pagar les costes processals.  
Contra esta resolució es pot interposar un recurs d'apel·lació, de conformitat amb els articles 457, següents i concordants de la LEC.  
Esta és la meua sentència, de què s'ha d'incloure l'original en el llibre de sentències i en les actuacions definitives, deixant-ne una testimoniança en les actuacions, que pronuncie, mane i firme».  
Atés que es desconeix el domicili o residència actuals de la part demandada, de conformitat amb el que disposen els articles 497.2 de la Llei 1/2000, d'Enjudiciament Civil, s'ha ordenat la publicació d'este edicte per a portar a efecte la diligència de notificació de sentència al demandat.  
Carlet, 2 de juliol del 2009.- La secretària judicial: Amparo Biel Núñez.